નર્મદા જિલ્‍લાના સાગબારા તાલુકામાં દેવમોગરા ખાતે આદિવાસી સમાજના કુળદેવી શ્રી પાંડોરી માતાજીનું ભવ્ય મંદિર આવેલું છે. આ દેવમોગરા ખાતે દર વર્ષે શિવરાત્રીથી પાંચ દિવસ મેળો ભરાય છે. તેમાં ગુજરાત ઉપરાંત મહારાષ્‍ટ્ર, મધ્યપ્રદેશ, રાજસ્થાન અને અન્ય દેશમાં વસતા આદિવાસીઓ મેળાવખતે માતાજીના દર્શનાર્થે આવે છે. પાંચ દિવસ ચાલાનારા આ મેળામાં લગભગ 5 લાખથી વધુ ભાવિકો માતાજીના દર્શનાર્થે આવે છે. આ દર્શનાર્થીઓના મનોરંજન મળે ગુજરાત તે માટે પ્રવાસન વિભાગ દ્વારા ત્રિદિવસીય સાંસ્કૃતિક કાર્યક્રમો યોજવામાં આવ્યાં છે.